คําสั่งกรมบังคับคดี

ที่ 712/2561

เรื่อง การพิจารณารายงานศาลของดการไต่สวนลูกหนี้โดยเปิดเผยกรณียังไม่มีความจําเป็น ตามมาตรา 42 แห่งพระราชบัญญัติล้มละลาย พุทธศักราช 2483

------------------------------------

          เพื่อให้การปฏิบัติงานในหน้าที่ของเจ้าพนักงานพิทักษ์ทรัพย์เกี่ยวกับการพิจารณารายงานศาล ของการไต่สวนลูกหนี้โดยเปิดเผยกรณียังไม่มีความจําเป็น ตามมาตรา 42 แห่งพระราชบัญญัติล้มละลาย พุทธศักราช 2483 แก้ไขเพิ่มเติมโดยพระราชบัญญัติล้มละลาย (ฉบับที่ 10) พ.ศ. 2561 เป็นไป โดยเรียบร้อย เหมาะสม และเป็นแนวทางเดียวกัน อันจะทําให้คดีล้มละลายดําเนินไปอย่างมีประสิทธิภาพ เป็นประโยชน์แก่ราชการและประชาชน อาศัยอํานาจตามความในมาตรา 32 แห่งพระราชบัญญัติระเบียบ บริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ คําสั่งนี้ให้ใช้บังคับกับคดีล้มละลายที่ยื่นฟ้อง ตั้งแต่วันที่พระราชบัญญัติล้มละลาย(ฉบับที่ 10) พ.ศ.2561 มีผลใช้บังคับ คือวันที่ 3 มีนาคม พ.ศ. 2561 เป็นต้นไป 


ข้อ ๒ เมื่อได้มีการประชุมเจ้าหนี้ครั้งแรกเสร็จแล้วให้เจ้าพนักงานพิทักษ์ทรัพย์รายงานศาลขอให้ ศาลกําหนดวันนัดไต่สวนลูกหนี้โดยเปิดเผย เว้นแต่กรณีที่ลูกหนี้มาให้การสอบสวนเกี่ยวกับกิจการและทรัพย์สิน พร้อมเหตุผลที่ทําให้มีหนี้สินล้นพ้นตัวตลอดจนความประพฤติแล้วโดยไม่ประสงค์ยื่นคําขอประนอมหนี้ ก่อนล้มละลาย หากยังไม่ปรากฏพฤติการณ์ที่น่าเชื่อว่าลูกหนี้ได้กระทําหรือละเว้นกระทําการใดซึ่งเป็นความผิด ตามกฎหมายว่าด้วยล้มละลายและกฎหมายอื่นที่เกี่ยวกับการล้มละลาย หรือเป็นบุคคลล้มละลายทุจริต และในการประชุมเจ้าหนี้ไม่มีเจ้าหนี้ประสงค์ให้ไต่สวนลูกหนี้โดยเปิดเผย ให้รายงานศาลว่ากรณีดังกล่าวยังไม่มี ความจําเป็นที่จะไต่สวนลูกหนี้โดยเปิดเผย


ข้อ ๓ ในการรายงานพิพากษาให้ลูกหนี้ล้มละลายและงดการไต่สวนลูกหนี้โดยเปิดเผยเนื่องจาก กรณียังไม่มีความจําเป็น ตามข้อ 2 ให้รายงานตามแบบ ล. 15 ก โดยให้ตัดคําว่า “และนัดไต่สวนลูกหนี้ โดยเปิดเผย” แล้วเติมคําว่า “ส่วนการไต่สวนลูกหนี้โดยเปิดเผยนั้นเนื่องจากยังไม่ปรากฏพฤติการณ์ที่น่าเชื่อว่า ลูกหนี้ได้กระทําหรือละเว้นกระทําการใดซึ่งเป็นความผิดตามกฎหมายว่าด้วยล้มละลายและกฎหมายอื่น ที่เกี่ยวกับการล้มละลาย หรือเป็นบุคคลล้มละลายทุจริต และในการประชุมเจ้าหนี้ไม่มีเจ้าหนี้ประสงค์ ให้ไต่สวนลูกหนี้โดยเปิดเผย กรณียังไม่มีความจําเป็น จึงขอศาลได้โปรดงดการไต่สวนลูกหนี้โดยเปิดเผยไว้ก่อน โดยให้เจ้าพนักงานพิทักษ์ทรัพย์ส่งสําเนาคําให้การลูกหนี้ ตามแบบ ส.5 และสําเนารายงานการประชุมเจ้าหนี้ ครั้งแรกไปพร้อมหนังสือ ตามแบบหนังสือท้ายคําสั่งนี้

          เมื่อศาลมีคําสั่งงดการไต่สวนลูกหนี้โดยเปิดเผยตามวรรคหนึ่งแล้ว หากความปรากฏ ต่อเจ้าพนักงานพิทักษ์ทรัพย์ว่าลูกหนี้มีพฤติการณ์ที่น่าเชื่อว่าได้กระทําหรือละเว้นกระทําการใดซึ่งเป็นความผิด ตามกฎหมายว่าด้วยล้มละลายและกฎหมายอื่นที่เกี่ยวกับการล้มละลาย หรือเป็นบุคคลล้มละลายทุจริต หรือมีเหตุอื่นอันสมควร ให้เจ้าพนักงานพิทักษ์ทรัพย์รายงานศาลเพื่อขอให้ศาลนัดไต่สวนลูกหนี้โดยเปิดเผย ต่อไป

          ทั้งนี้ ให้ถือปฏิบัติตั้งแต่บัดนี้เป็นต้นไป


ผู้มีอํานาจลงนาม -                                                                                          สั่ง ณ วันที่ 16 ตุลาคม พ.ศ. 2561

 

                                                                                         (ลงชื่อ) รื่นวดี สุวรรณมงคล

                                                                                         (นางสาวรื่นวดี สุวรรณมงคล)

                                                                                                  อธิบดีกรมบังคับคดี